Bya MICHAEL NSUBUGA
Fayinolo z’empaka za Airtel Rising Stars ez’omulundi ogwokuna ez’abavulenzi n’abawala abali wansi w’emyaka 17 okuva mu ligyoni za FUFA ziggwa leero ku kisaawe ky’e Buhinga e Fort Portal wiikendi eno.
Ttiimu munaana ez’abawala abalenzi, ezaayitamu okukiikirira ebitundu byazo, zaatandise ku Lwakuna okubbinkana, okulabako awangula 5,000,000/- mu bawala n’abalenzi.
Emipiira giyindira ku bisaawe bisatu ekya St. Leo’s Kyegobe ne Boma, olwo fayinolo esuubirwa okulabwa Omukama wa Tooro Oyo Nyimba Kabamba Iguru, ebeere ku kisaawe ky’e Buhinga.
Noela Byuma, omu ku bakungu ba Airtel, esasulira empaka zino, agamba nti ng’oggyeeeko ssente, ebirabo ebirala bisuubirwa okugabwa eri abanaasinga ku bannaabwe okucanga akapiira, sso nga n’abawagizi baakuweebwa T-shirts, vuvuzela, enkoofiira, ensawo ne bandana.
Abawanguzi baakufuna 5,000,000/- ate abookubiri 3,000,000/-.
Mu bawala, bakyampiyoni ba Western baakuttunka n’abaavudde mu West Nile, ate bannyinimu aba Bunyoro Kitara battunke n’aba Eastern.
Mu balenzi, Bunyoro Kitara ettunka ne West Nile olwo Buganda efaafaagane ne Kampala mu mupiira ogwokubiri.
Bunyoro Kitara esuubirwa okuzannyisa Carol Nakyanzi, Maureen Adroru, Maureen Afayo ne Princess Rebecca ate Eastern yeesiga Rachael Nabalayo, Joan Adebo ne Esther Namaganda.
Bunyoro Kitara yaakukulemberwa Byron Mwesigwa, Jovan Kaahwa, Kule Twahihi, ne Jamal Malish ate West Nile erimu Muhamed Shaban, Ezra Bida, Sabir Yassir ne Fadil Andama na’balala.
Yo Buganda erina Isaiah Sabiiti, Henry Mugoya, Henry Musisi ne Joseph Zziwa.
abasubirwa okola ennyo okuzibila Noordin Bunjo ne Yafesi Mubiru aba Kampala.
Abazannyi 32 abanasinga kubanabwe okuzannya bebajja okukikilira tiimu za Uganda mu mpaka za Airtel Rising Stars African Championship ezinabeera e Gabon mu August.
Abawala na’balenzi bano era bakutendekebwamu ba coach ba Arsenal nge’mpaka zino ziwedde.
run_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn